“วิษณุ” เผยรัฐบาลถกเพิ่มวันหยุดพิเศษ ปี 64 หวังกระตุ้นใช้จ่ายด้านท่องเที่ยว
“วิษณุ” เผยรัฐบาลถกเพิ่มวันหยุดพิเศษ ปี 64 หวังกระตุ้นใช้จ่ายด้านท่องเที่ยว แต่ยังไม่เสนอ ครม. เหตุต้องรอดูสถานการณ์ "โควิด" ควบคู่
“วิษณุ” เผยรัฐบาลถกเพิ่มวันหยุดพิเศษ ปี 64 หวังกระตุ้นใช้จ่ายด้านท่องเที่ยว แต่ยังไม่เสนอ ครม. เหตุต้องรอดูสถานการณ์ "โควิด" ควบคู่
25 ธ.ค. 2563

นายวิษณุ เครืองาม รองนายกรัฐมนตรี เปิดเผยว่า ที่ประชุมคณะรัฐมนตรี (ครม.) ได้มอบหมายให้ตนเชิญหน่วยงานที่เกี่ยวข้องด้านการท่องเที่ยวทั้งภาครัฐและเอกชนมาร่วมหารือเพื่อกำหนดวันหยุดราชการเป็นกรณีพิเศษในลักษณะวันหยุดยาวต่อเนื่อง ซึ่งเป็นวันหยุดเฉพาะกิจเฉพาะปี ไม่ใช่วันหยุดนักขัตฤกษ์ เพื่อกระตุ้นเศรษฐกิจ โดยเฉพาะด้านการท่องเที่ยวเหมือนเช่นปีนี้
ทั้งนี้ ภาคเอกชนสนับสนุนแนวทางนี้ โดยมุ่งหวังว่าจะเป็นการบรรเทาความเดือดร้อนให้แก่ภาคบริการและการท่องเที่ยว โดยภาคเอกชนขอให้ภาครัฐประกาศวันหยุดล่วงหน้าเพื่อให้มีเวลาเตรียมตัว ซึ่งอาจจะยังไม่สามารถเสนอเข้าสู่ที่ประชุม ครม.ได้ในเร็ววันนี้ เพราะต้องพิจารณาสถานการณ์การแพร่ระบาดของโรคโควิด-19 ควบคู่ไปด้วย